CELEX: 32001R0995
Language: sl
Date: 2001-05-22 00:00:00
Title: Uredba Komisije (ES) št. 995/2001 z dne 22. maja 2001 o izvajanju Uredbe (ES) št. 2516/2000 Evropskega parlamenta in Sveta o spremembah skupnih načel Evropskega sistema nacionalnih in regionalnih računov v Skupnosti (ESR 95) glede davkov in socialnih prispevkov

Pomembno pravno obvestilo

|

32001R0995

Uradni list L 139 , 23/05/2001 str. 0003 - 0008

		Uredba Komisije (ES) št. 995/2001z dne 22. maja 2001o izvajanju Uredbe (ES) št. 2516/2000 Evropskega parlamenta in Sveta o spremembah skupnih načel Evropskega sistema nacionalnih in regionalnih računov v Skupnosti (ESR 95) glede davkov in socialnih prispevkovKOMISIJA EVROPSKIH SKUPNOSTI JE -ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti (ESR 95) [1], kakor je bila nazadnje spremenjena z Uredbo (ES) št. 2516/2000 Evropskega parlamenta in Sveta [2], ter zlasti členov 2(2) in 3(2) Uredbe,ob upoštevanju Uredbe (ES) št. 2516/2000 o spremembi skupnih načel ESR 95 glede davkov in socialnih prispevkov ter zlasti člena 5 Uredbe,ob upoštevanju naslednjega:(1) Uredba (ES) št. 2223/96 o ESR 95 vsebuje referenčni okvir skupnih standardov, opredelitev, klasifikacij in računovodskih pravil za izdelavo računov držav članic za statistične potrebe Skupnosti za pridobivanje rezultatov, primerljivih med državami članicami.(2) Uredba (ES) št. 2516/2000 zagotavlja pri prikazovanju davkov in socialnih prispevkov v ESR 95 v zvezi s postopkom glede čezmernega primanjkljaja primerljivost in preglednost med državami članicami. Neto posojanje/neto izposojanje države ne vključuje zneskov davkov in socialnih prispevkov, ki verjetno ne bodo pobrani.(3) Za uporabo Uredbe (ES) št. 2516/2000 in v šestih mesecih po njenem sprejetju Komisija uvede potrebne spremembe v besedilo Priloge A k Uredbi (ES) št. 2223/96.(4) Člena 2(2) in 3(2) Uredbe (ES) št. 2223/96 določata pogoje, pod katerimi lahko Komisija sprejme spremembe ESR 95, zlasti potrebne spremembe v Prilogi B k zgoraj navedeni uredbi.(5) Opravljen je bil posvet z Odborom za monetarno, finančno in plačilnobilančno statistiko, ki je bil ustanovljen s Sklepom Sveta 91/115/EGS [3], spremenjenim s Sklepom 96/174/ES [4].(6) Ukrepi, predvideni v tej uredbi, so v skladu z mnenjem Odbora za statistični program, ki je bil ustanovljen s Sklepom Sveta 89/382/EGS, Euratom [5] -SPREJELA NASLEDNJO UREDBO:Člen 1Prilogi A in B k Uredbi (ES) št. 2223/96 se spremenita v skladu s Prilogo k tej uredbi.Člen 2Ta uredba začne veljati 20. dan po objavi v Uradnem listu Evropskih skupnosti.Ta uredba se ne uporablja med prehodnim obdobjem, ki se državam članicam lahko odobri v skladu s členom 7(2) Uredbe (ES) št. 2516/2000.Ta uredba je v celoti zavezujoča in se neposredno uporablja v vseh državah članicah.V Bruslju, 22. maja 2001Za KomisijoPedro Solbes MiraČlan Komisije[1] UL L 310, 30.11.1996, str. 1.[2] UL L 290, 17.11.2000, str. 1.[3] UL L 59, 6.3.1991, str. 19.[4] UL L 51, 1.3.1996, str. 48.[5] UL L 181, 28.6.1989, str. 47.--------------------------------------------------PRILOGASPREMEMBE PRILOGE A K UREDBI (ES) št. 2223/961.57| Za besedilom "Dažos gadījumos … V nekaterih primerih … uporabiti približke." se vstavi : "Poleg te prilagodljivosti glede časa zajemanja je bilo iz praktičnih razlogov, povezanih s postopkom v zvezi s čezmernim primanjkljajem, nujno opredeliti posebno prikazovanje prihodkov države od davkov in socialnih prispevkov, tako da neto posojanje/izposojanje države (in nasprotnih sektorjev) ne vključuje zneskov davkov in socialnih prispevkov, ki verjetno ne bodo pobrani. Z odstopanjem od splošnega načela zajemanja transakcij se lahko prihodki države od davkov in socialnih prispevkov prikažejo brez dela, ki verjetno ne bo pobran, če pa je ta del vključen, se v istem obračunskem obdobju nevtralizira s kapitalskim transferjem države ustreznim sektorjem." |3.48| V opredelitev osnovne cene se vstavi sklic na točko 4.27 : "Osnovna cena je cena, ki jo proizvajalci prejmejo od kupca za enoto proizvedenega blaga ali storitve, zmanjšana za vse davke, ki se plačajo (glej točko 4.27) na to enoto kot posledica njene proizvodnje ali prodaje (tj. davki na proizvode), in povečana za vse subvencije, ki se za to enoto prejmejo kot posledica njene proizvodnje ali prodaje (tj. subvencije za proizvode)." |4.17| V zadnji stavek se vstavi sklic na točko 4.27 : "DDV za celotno gospodarstvo je enak razliki med celotnim fakturiranim in celotnim odbitnim DDV (glej točko 4.27)." |4.27Črta se : "Davki, ki so evidentirani z davčnimi odmerami, vendar niso nikoli plačani (npr. zaradi stečajev), se obravnavajo, kot bi bili plačani. Možnosti sta:(a)odpis slabih dolgov s strani države, ki prizna, da svojih terjatev ne more več izterjati; ta odpis je prikazan v računih drugih sprememb obsega sredstev države in dolžnika, ki ni izpolnil obveznosti plačila;(b)odpis dolga z vzajemnim dogovorom med državo in dolžnikom. Ta odpis se obravnava kot kapitalski transfer države dolžniku v računu kapitala, z istočasnim izbrisom terjatve v finančnem računu." | In se nadomesti z : "V računih prikazani davki se lahko izvedejo iz dveh virov: iz zneskov, ki so evidentirani z odmerami in napovedmi, ali iz gotovinskih prejemkov.(a)Če se uporabljajo odmere in napovedi, se zneski prilagodijo s koeficientom, odražajočim odmerjene in prijavljene zneske, ki niso nikoli pobrani. Kot alternativna obravnava se lahko prikaže kapitalski transfer ustreznim sektorjem, ki je enak tej prilagoditvi. Koeficienti se ocenijo na osnovi prejšnjih izkušenj in tekočih pričakovanj glede odmerjenih in prijavljenih, vendar nikoli pobranih zneskov. Koeficienti se določijo za vsak vrsto davkov posebej.(b)Če se uporabljajo gotovinski prejemki, se časovno prilagodijo tako, da se gotovina pripiše času, ko je potekala dejavnost, ki je ustvarila davčno obveznost. Ta prilagoditev lahko temelji na povprečni časovni razliki med dejavnostjo in davčnim prejemkom v gotovini." |4.82Črta se : "Davki, ki so evidentirani z davčnimi odmerami, vendar niso nikoli plačani (npr. zaradi stečajev), se obravnavajo, kot bi bili plačani. Možnosti sta:(a)celotni odpis slabih dolgov s strani države, ki prizna, da svoje terjatve ne more več izterjati; tak odpis je prikazan v računih drugih sprememb obsega sredstev države in dolžnika, ki ni izpolnil obveznosti plačila;(b)odpis dolga z vzajemnim dogovorom med državo in dolžnikom. Tak odpis se obravnava kot kapitalski transfer države dolžniku v računu kapitala, z istočasnim izbrisom terjatve v finančnem računu." | In se nadomesti z : "V računih prikazani davki se lahko izvedejo iz dveh virov: iz zneskov, ki so evidentirani z odmerami in napovedmi, ali iz gotovinskih prejemkov.(a)Če se uporabljajo odmere in napovedi, se zneski prilagodijo s koeficientom, odražajočim odmerjene in prijavljene zneske, ki niso nikoli pobrani. Kot alternativna obravnava se lahko prikaže kapitalski transfer ustreznim sektorjem, ki je enak tej prilagoditvi. Koeficienti se ocenijo na osnovi prejšnjih izkušenj in tekočih pričakovanj glede odmerjenih in prijavljenih, vendar nikoli pobranih zneskov. Koeficienti se določijo za vsak vrsto davkov posebej.(b)Če se uporabljajo gotovinski prejemki, se časovno prilagodijo tako, da se gotovina pripiše času, ko so potekali dejavnosti, transakcije ali drugi dogodki, ki so ustvarili davčno obveznost (ali, pri nekaterih davkih od dohodka, ko je bil določen znesek davka). Ta prilagoditev lahko temelji na povprečni časovni razliki med dejavnostmi, transakcijami ali drugimi dogodki (ali času, ko se določi znesek davka) in davčnim prejemkom v gotovini.Kadar tekoče davke na dohodek, premoženje itd. zadrži delodajalec pri viru, jih je treba vključiti v plače, tudi če jih delodajalec pravzaprav ni posredoval državi. Sektor gospodinjstev se potem prikaže, kot da bi plačal celoten znesek sektorju države. Dejansko neplačani zneski se morajo nevtralizirati v postavki D.995 kot kapitalski transfer države sektorjem delodajalcev." |4.96| Na koncu odstavka se vstavi : "V računih prikazani prihodki države od socialnih prispevkov se lahko izvedejo iz dveh virov: iz zneskov, evidentiranih z odmerami in napovedmi, ali iz gotovinskih prejemkov.(a)Če se uporabljajo odmere in napovedi, se zneski prilagodijo s koeficientom, odražajočim odmerjene in prijavljene zneske, ki niso nikoli pobrani. Kot alternativna obravnava se lahko prikaže kapitalski transfer ustreznim sektorjem, ki je enak tej prilagoditvi. Koeficienti se ocenijo na osnovi prejšnjih izkušenj in tekočih pričakovanj glede odmerjenih in prijavljenih, vendar nikoli pobranih zneskov. Koeficienti se določijo za vsak vrsto davkov posebej.(b)Če se uporabljajo gotovinski prejemki, se časovno prilagodijo tako, da se gotovina pripiše času, ko je potekala dejavnost, ki je ustvarila obveznost socialnega prispevka (ali času, ko je nastala obveznost). Ta prilagoditev lahko temelji na povprečni časovni razliki med dejavnostjo (ali časom, ko je nastala obveznost) in gotovinskim prejemkom.Kadar prihodke sektorja države od socialnih prispevkov zadrži delodajalec pri viru, jih je treba vključiti v plače, tudi če jih delodajalec pravzaprav ni posredoval državi. Sektor gospodinjstev se potem prikaže, kot da bi plačal celoten znesek sektorju države. Dejansko neplačani zneski se morajo nevtralizirati v postavki D.995 kot kapitalski transfer države sektorjem delodajalcev." |4.150Črta se odstavek 4.150 : "Čas zajemanja: davki na kapital so zajeti v času nastanka davčne obveznosti." | In se nadomesti z novim odstavkom 4.150 : "V računih prikazani davki se lahko izvedejo iz dveh virov: iz zneskov, ki so evidentirani z odmerami in napovedmi, ali iz gotovinskih prejemkov.(a)Če se uporabljajo odmere in napovedi, se zneski prilagodijo s koeficientom, odražajočim odmerjene in prijavljene zneske, ki niso nikoli pobrani. Kot alternativna obravnava se lahko prikaže kapitalski transfer ustreznim sektorjem, ki je enak tej prilagoditvi. Koeficienti se ocenijo na osnovi prejšnjih izkušenj in tekočih pričakovanj glede odmerjenih in prijavljenih, vendar nikoli pobranih zneskov. Koeficienti se določijo za vsak vrsto davkov posebej.(b)Če se uporabljajo gotovinski prejemki, se časovno prilagodijo tako, da se gotovina pripiše času, ko je potekala dejavnost, ki je ustvarila davčno obveznost (ali času, ko je bil določen znesek davka). Ta prilagoditev lahko temelji na povprečni časovni razliki med dejavnostjo (ali času, ko je bil določen znesek davka) in davčnim prejemkom v gotovini." |4.165| Na koncu prvega stavka dela (f) se doda sklic na novi del (j) : "—izjema je posebni primer prihodkov sektorja države od davkov in socialnih prispevkov (glej 4.165 (j))." Na koncu točke se vstavi : "(j)Kadar se prihodki sektorja države od davkov in socialnih prispevkov prikažejo na osnovi odmer in napovedi, se mora del, ki verjetno ne bo pobran, nevtralizirati v istem obračunskem obdobju. To se lahko naredi v posebni postavki D.995 v "Drugih kapitalskih transferjih" (D.99) med državo in ustreznimi sektorji. Tok D.995 mora biti nadalje razčlenjen na podlagi označevanja posameznih ustreznih davkov in socialnih prispevkov." |5.129| Na koncu odstavka se vstavi : "Prihodki države od davkov in socialnih prispevkov, ki jih je treba vključiti v AF.79, ne bi smeli vključevati tistega dela davkov in socialnih prispevkov, ki verjetno ne bo pobran in zato predstavlja terjatev države brez resnične vrednosti." |6.27| Na koncu točke (d) se vstavi : "Z odstopanjem od splošnega načela ta postavka ne vključuje prihodkov države od davkov in socialnih prispevkov, za katere država enostransko prizna, da verjetno ne bodo pobrani. Prihodki države od davkov in socialnih prispevkov, ki verjetno ne bodo pobrani, se v istem obračunskem obdobju, v katerem je nastala obveznost, nevtralizirajo v izračunu neto posojanja/neto izposojanja sektorja države in nasprotnih sektorjev (glej točko 1.57)." |7.61| Na koncu odstavka se vstavi : "Prihodki države od davkov in socialnih prispevkov, ki jih je treba vključiti v AF.79, ne bi smeli vključevati tistega dela davkov in socialnih prispevkov, ki verjetno ne bo pobran in zato predstavlja terjatev države brez resnične vrednosti." |9.47Črta se prvi stavek : "Davki in subvencije na proizvode so v plačilo zapadli zneski le, če so evidentirani z davčnimi odmerami, napovedmi itd., ali če so zneski dejansko plačani (glej točko 4.27)." V točki (b)(2) se črta : "to mora biti prikazano kot druga sprememba obsega finančnih sredstev in obveznosti, torej ne v tabeli ponudbe in porabe" . | Prvi stavek se nadomesti z : "Način prikazovanja davkov in subvencij na proizvode je definiran v točkah 4.27 in 4.40." |Priloga IV — Klasifikacije in računi| V klasifikaciji transakcij in drugih tokov se za "D.99 - Drugi kapitalski transferji" doda naslednji seznam šifer : "D.995Kapitalski transferji države ustreznim sektorjem na osnovi odmerjenih davkov in socialnih prispevkov, ki verjetno ne bodo pobraniD.99521Odmerjeni davki na proizvode, ki verjetno ne bodo pobraniD.99529Odmerjeni drugi davki na proizvodnjo, ki verjetno ne bodo pobraniD.99551Odmerjeni davki od dohodka, ki verjetno ne bodo pobraniD.99559Odmerjeni drugi tekoči davki, ki verjetno ne bodo pobraniD.9956111Odmerjeni dejanski socialni prispevki delodajalcev, ki verjetno ne bodo pobraniD.9956112Odmerjeni socialni prispevki zaposlenih, ki verjetno ne bodo pobraniD.9956113Odmerjeni socialni prispevki samozaposlenih in nezaposlenih oseb, ki verjetno ne bodo pobraniD.99591Odmerjeni davki na kapital, ki verjetno ne bodo pobrani" |SPREMEMBE PRILOGE B K UREDBI (ES) št. 2223/96Tabela 2: Temeljni agregati države| Na koncu tabele se doda naslednja šifra : "D.995Kapitalski transferji države ustreznim sektorjem na osnovi odmerjenih davkov in socialnih prispevkov, ki verjetno ne bodo pobrani" |Tabela 9: Podrobni davčni prejemki po sektorjih| Na koncu tabele se doda tok D.995 in njegove podrazdelitve, brez delitve na podsektorje prejemnike : "D.995Kapitalski transferji države ustreznim sektorjem na osnovi odmerjenih davkov in socialnih prispevkov, ki verjetno ne bodo pobraniD.99521Odmerjeni davki na proizvode, ki verjetno ne bodo pobraniD.99529Odmerjeni drugi davki na proizvodnjo, ki verjetno ne bodo pobraniD.99551Odmerjeni davki od dohodka, ki verjetno ne bodo pobraniD.99559Odmerjeni drugi tekoči davki, ki verjetno ne bodo pobraniD.9956111Odmerjeni dejanski socialni prispevki delodajalcev, ki verjetno ne bodo pobraniD.9956112Odmerjeni socialni prispevki zaposlenih, ki verjetno ne bodo pobraniD.9956113Odmerjeni socialni prispevki samozaposlenih in nezaposlenih oseb, ki verjetno ne bodo pobraniD.99591__NEWLINE__Odmerjeni davki na kapital, ki verjetno ne bodo pobrani__NEWLINE__D.2 + D.5 + D.91 + D.611 - D.995__NEWLINE__Skupaj prejemki od davkov in socialnih prispevkov brez odmerjenih zneskov, ki verjetno ne bodo pobrani." |--------------------------------------------------